kardosdrur/scandi-wiki huggingface dataset:
Koe Girl!

er en japansk tv-serie med Haruka Fukuhara, Aoi Yoshikura, Mariya Nagao, Yurika Nakamura og Jun Amaki. Serien handler om fem aspirerende dubbere, der bor sammen på et kollegium, og som går efter bliver etableret indenfor dubbing-branchen. Serien består af 10 afsnit, der oprindeligt blev sendt på TV Asahi fra 8. april til 10. juni 2018. Serien er en spin-off til Pretty Cure-franchiset men involverer ikke dets historier eller figurer direkte.

Plot 
Serien følger Makoto Kikuchi, der er datter af en købmand, og som ikke har nogen erfaring med dubbing eller skuespil. Hendes liv ændrer sig, da hun bliver udset til at blive dubber, hvilket fører til, at hun kommer til at bo på et kollegium sammen med fire andre nye: Ryouko Ochida, en tidligere børneskuespiller, Ren Inaba, en fan af Pretty Cure-franchiset, Asami Kuriyama, som Makoto senere anser for at være hendes rival, og Konatsu Morimoto, der oprindeligt kommer fra Kansai. Serien følger deres vej mod at blive dubbere, deres lektioner og andre begivenheder i deres liv.

Medvirkende 

Spillet af: Haruka Fukuhara
Datteren af en købmand. Hun vidste ikke noget om dubbing, før hun blev udset.

Spillet af: Yurika Nakamura
En ung pige som Makoto senere for at være hendes rival.

Spillet af: Mariya Nagao
En otaku som beundrer Pretty Cure-franchiset dybt.

Spillet af: Jun Amaki
En pige der stammer fra Kansai-regionen, og som er tilbøjeligt til at tale Kansai-dialekt. Hun sørger for det gode humør i gruppen

Portrayed by: Aoi Yoshikura
En tidligere børneskuespiller der besluttede sig for at gå over til dubbing. Hun er den ældste af fem børn og tager sig af sine fire søskende.

En populær skuespiller der bemærkede Makotos talent under en skuespilprøve. Hun fungerer som gruppens mentor.

Produktion 
Serien er et spin-off til Pretty Cure-franchiset og blev lavet i anledning af dets 15 års jubilæum. Serien er instrueret af Natsuki Seta, Toshiki Souma og Kyouhei Tamazawa efter manuskript af Kouta Fukuhara og Shinya Hokimoto. Serien er i 10 afsnit, der blev sendt på TV Asahi fra 8. april til 10. juni 2018. Dubberne Haruka Tomatsu, Daisuke Namikawa, Noriko Hidaka og Mitsuo Iwata medvirker som sig selv i serien. Optagelser af Tomatsu, der synger "Q&A Recital", introsangen fra animeserien My Little Monster, blev benyttet i seriens sjette afsnit. Seriens slutsang er "It's Show Time!" af Tomatsu og Haruka Fukuhara.

Flere af de medvirkende havde i forvejen medvirket som dubbere i forskelige Pretty Cure-serier og -film. Haruka Fukuhara spillede Himari Arisugawa/Cure Custard i Kirakira PreCure a la Mode, Haruka Tomatsu spillede Iona Hikawa/Cure Fortune i HappinessCharge PreCure!, Daisuke Namikawa spillede Dark Matter og Kumata i filmen Maho Girls PreCure! the Movie: The Miraculous Transformation! Cure Mofurun!, Noriko Hidaka spillede Aphrodite i Suite PreCure og Mitsuo Iwata spillede Dorororon i Futari wa Pretty Cure Splash Star.

Noter

Eksterne henvisninger 
Officiel hjemmeside 

Tv-serier fra Japan
Tv-serier fra 2010'erne
Pretty Cure
Giuseppe Conte

Giuseppe Conte (født 8. august 1964 i Volturara Appula Italien) er en italiensk politiker, der fra 1. juni 2018 til den 13. februar 2021 var været Italiens premierminister. I de første knap 14 måneder bestod regeringen af en koalition mellem partierne Movimento 5 Stelle (Femstjernebevægelsen) og Lega Nord (også blot kaldet Lega). Efter en strid mellem partiet Lega og Femstjernebevægelsen, forlod Legas leder Matteo Salvini regeringen og Conte så sig nødsaget til d. 20. august 2019 at indgive sin afskedbegæring til Italiens præsident Mattarella, men denne gav allerede d. 29. august 2019 Conte i opdrag at danne en ny regering på baggrund af partierne Femstjernebevægelsen og centrum-venstre partiet Partito Democratico. Derved blev foreløbig det nyvalg, som Salvini havde håbet på ville blive udfaldet af regeringskrisen, afværget.

Han blev afløst som premierminister af Mario Draghi.

Referencer 

Italiens premierministre
Frøysjøen

Frøysjøen er en fjord i Bremanger og Flora kommuner i Vestland fylke i Norge. Den er 35 kilometer lang, og ligger syd for Bremangerlandet og øen Frøya, som den er opkaldt efter.

Fjorden har indløb fra Norskehavet mellem Frøyskjera i nord og øen Hovden i syd og går hovedsageligt i en nordøst-sydvestlig retning mellem fastlandet (mod øst) og øerne Bremangerlandet og Frøya (mod vest).

Indenfor Frøyskjera ligger Frøya og landsbyen Kalvåg på sydsiden. Herfra går fylkesvej 616 over til Smørhamnsøy og Smørhamn, hvor der var færgeforbindelse over fjorden til Kjelkenes i Midtgulen. Færgen er nu erstattet med en tunnel under Skatestraumen til Rugsundøy. Frøysjøen fortsætter mod nordøst på sydsiden af Bremangerlandet. Fra sydbredden går fjorden Gulen mod sydøst, med de tre fjordarme Nordgulen, Midtgulen og Sørgulen.

Sidefjorden Berlepollen går nordover på Bremangerlandet, og lidt længere inde i fjorden på sydsiden ligger Hennøya og bygden med samme navn på fastlandet lige ved. Lidt længere inde, stadig på sydsiden af fjorden, går Vingepollen mod øst ind til Vingen. Frøysjøen drejer her mod nord på østsiden af Bremangerlandet, og munder ud i Skatestraumen ved det 860 meter høje fjeld Hornelen, som falder brat ned i fjorden. Fra bygden Lofnes på østsiden går fjordarmen Bortnepollen ind til bygden Bortnen.

Referencer 

Fjorde i Vestland
Bremanger
Flora (Norge)
AC Oulu

AC Oulu er en finsk fodboldklub fra byen Oulu. Haka spiller i den finske liga .

Historiske slutplaceringer

Noter 

Fodboldklubber i Finland
Etableret i 2002
Kotkan Työväen Palloilijat

Kotkan Työväen Palloilijat (eller KTP) er en finsk fodboldklub fra byen Rovaniemi. Haka spiller i den finske liga .

Historiske slutplaceringer

Noter 

Fodboldklubber i Finland
Etableret i 1927
KTP
Ykkonen

Ykkonen (svensk: Ettan) er den næstbedste række i finsk fodbold, bestående af 10 klubber. 

Fodboldligaer
Fodbold i Finland
Etableret i 1973
Kakkonen

Kakkonen (eller: II divisioona) er den tredjebedste række i finsk fodbold, bestående af 36 klubber fordelt i 3 puljer. 

Fodboldligaer
Fodbold i Finland
Etableret i 1973
Kolmonen

Kolmonen (eller: III divisioona) er den fjerdebedste række i finsk fodbold, bestående af 104 klubber fordelt i 9 puljer efter klubbernes geografiske placeringer. 

Fodboldligaer
Fodbold i Finland
Etableret i 1973
Nelonen

Nelonen (eller: IV divisioona) er den femtebedste række i finsk fodbold, bestående af 159 klubber fordelt i 14 puljer efter klubbernes geografiske placeringer. 

Fodboldligaer
Fodbold i Finland
Etableret i 1973
Vitonen

Vitonen (eller: V divisioona), svensk Femman er den sjettebedste række i finsk fodbold, bestående af 228 klubber fordelt i 22 puljer efter klubbernes geografiske placeringer. 

Fodboldligaer
Fodbold i Finland
Etableret i 1973
Kutonen

Kutonen (eller: VI divisioona) er den syvendebedste række i finsk fodbold, bestående af 265 klubber fordelt i 27 puljer efter klubbernes geografiske placeringer. 

Fodboldligaer
Fodbold i Finland
Etableret i 1973
Seiska

Seiska (eller: VII divisioona) er den laveste række i finsk fodbold, bestående af 30 klubber fordelt i 2 puljer. 

Fodboldligaer
Fodbold i Finland
Etableret i 1973
Tie Rack

Tie Rack er et britisk-baseret slipsefirma, der sælger halstørklæder, manchetknapper og mange andre typer beklædningsgenstande. Butikkerne er ofte relativt små som følge af produkternes størrelse, og de ligger normalt i lufthavne, togstationer og indkøbscentre over hele verden.

Tie Rack blev grundlagt i august 1981 af Roy Bishko. Den første butik åbnede i London på Oxford Street 91 fra en hælebar, som Bashko ejede.

Den første lufthavnsbutik åbnede i Glasgow Airport i 1984 og den nuværende flagskibsbutik på Oxford Street 295 overfor John Lewis kom samme år. Der findes i dag over 330 butikker i 24 lande.

Efter en periode med konsolidering begyndte Tie Rack at ekspandere igen i 2008/2009. I juli 2009 havde kæden 260 butikker i 26 lande, hvoraf omkring 190 lå i 14 EU-lande med over 1.500 ansatte.

I 1999 blev kæden købt af Frangi SpA Group og har siden kunnet sælge produkter under Frangi-mærket. I 2007 købte Fingen Group fra Firenze i Italien aktiemajoriteten.

Den 19. november 2013 blev det annonceret, at Tie Rack ville begynde at lukke deres resterende 44 butikker.

Referencer

Eksterne henvisninger 

 

Beklædningsvirksomheder fra Storbritannien
Tøjmærker
Etableret i 1981
FC Ilves

Tampereen Ilves (eller FC Ilves) er en finsk fodboldklub fra byen Tampere. Ilves spiller i den finske liga .

Historiske slutplaceringer

Noter 

Fodboldklubber i Finland
Etableret i 1931
Tampere
HIFK Fotboll

HIFK Fotboll (eller Helsingfors IFK, HIFK, HIFK Helsinki, fuldt navn: Idrottsföreningen Kamraterna, Helsingfors) er en finsk fodboldklub fra byen Helsinki. HIFK spiller i den finske liga .

Historiske slutplaceringer

Noter 

Fodboldklubber i Finland
Etableret i 1897
Helsinki
AC Kajaani

AC Kajaani er en finsk fodboldklub fra byen Kajaani. HIFK spiller i den finske liga . 

Fodboldklubber i Finland
Etableret i 2006
Kajaani
Palloseura Kemi Kings

Palloseura Kemi Kings (eller PS Kemi) er en finsk fodboldklub fra byen Kemi. HIFK spiller i den finske liga . 

Fodboldklubber i Finland
Etableret i 1999
Frøya (Bremanger)

Frøya er en ø i Bremanger kommune i Vestland fylke i Norge.

På Frøya ligger landsbyen Kalvåg og bebyggelserne Liset, Steinset, Nesje, Stranda og Frøyalandet.  Næsten alle indbyggere på øen bor på den sydøstlige kyst. Frøya ligger på nordsiden af Frøysjøen, som er en del af forbindelsen  mellem Florø og Måløy. Frøya har i dag fastlandsforbindelse med broer over Oldersundet, Hamrøysundet til Smørhamnsøy,  og videre over Trongesundet til øen Bremangerlandet. På Bremangerlandet er der undersøisk tunnel Skatestraumtunnelen til fastlandet. Frøya  har et areal på 17,5 km², og højeste fjeldtop, Fanneskard, er på 379 meter over havet. 

Hovederhverv på Frøya er turisme og fiskeforædling. Folketallet på Frøya med tilgrænsende øer er knap 600 personer.

Omgivende øer
Både vest, syd og øst for Frøya, er der en mængde med småøer, holme og skær. På nogle af øerne mod vest,  som Gåsøy, Værøy, Nigardsøy og Håøy, var der frem til nyere tid bosætning, og der bor stadig  på Værøy dele af året. 
Mod  øst er det øerne Hamrøy, Sundsøy og Smørhamnsøy som er beboet, og er landfast med broforbindelsen over Oldersundet og Hamrøysundet. Frem til nyere tid har der også vært bosætning på nordre Olderøy, som har vejforbindelse, og Steinholmen.

Kilder og henvisninger

Øer i Vestland
Bremanger
Essiv

Essiv er en grammatisk kasus, der udtrykker en (adverbiel) tilstand. Ordet er afledt af latin esse = at være. Betydningen kan ofte gengives med som: fx som barn snittede han skibe.

Essiv findes i de finsk-ugriske sprog: finsk, estisk, samisk, ungarsk.

På finsk betyder lapsi et barn, og i essiv betyder lapsena som barn; da jeg var barn.
På finsk bruges essiv også i tidsangivelser.

Grammatik
Kasus
Kodomo

er en genre indenfor anime og manga, der er specielt rettet mod børn i alderen fem til otte år. Kodomo-manga udgives i magasiner for børn og har mange furigana som læsehjælp. I modsætning til serier for ældre læsere, så som shounen for drenge og shoujo for piger, skelnes der ikke mellem køn i målgruppen for kodomo-manga.

Da moderne manga kom frem efter anden verdenskrig, var næsten alle serier rettet mod børn, og der fandtes derfor kun få magasiner, der var rettet mod børn som sådan. En af de første var The Kodomo Manga Shimbun fra 1946. Fra 1960'erne blev der i stigende grad lavet manga for ældre læsere, så fra 1970'erne blev det aktuelt med magasiner kun for børn. Det mest betydningsfulde af dem er CoroCoro Comic, hvor en af de vigtigste serier indenfor genren, Doraemon, blev udgivet. Et andet vigtigt magasin var Comic BomBom, der dog gik ind i 2007. Magasinerne reklamerer ofte for eller har merchandise relateret til serierne. Før der fandtes mangamagasiner for børn, blev kodomo først og fremmest offentliggjort i blandede magasiner, hvor manga kun udgjorde en del, og hvor der også var meget undervisningsstof. Siden 1990'erne benyttes kodmo-manga i større grad også selv til undervisning og opdragelse, for eksempel ved gengivelse af eventyr, børnebøger og biografier.

Udover Doraemon hører Hamtaro, Pokémon og Dr. Slump til de kendte eksempler.

Ved de årlige Shougakukan Mangapris og Kodansha Mangapris er der også en kategori for kodomo-manga.

Noter 

Anime- og mangabegreber
Adessiv

Adessiv er en grammatisk kasus, der angiver en position, lokation, i nærheden af et objekt. Ordet er afledt af latin adesse = være til stede. Adessiv er en sekundær lokalkasus (lokativ) i finsk-ugriske sprog, men kan også anvendes til at udtrykke agens for en handling. 

Et eksempel fra finsk: bord hedder pöytä, hvoraf adessiv pöydällä betyder: på bordet.

Grammatik
Kasus
Frosinone Calcio

Frosinone Calcio er en italiensk fodboldklub der ligger i Frosinone, Lazio. Klubben spiller i den italienske liga Serie A.

Fodboldklubber i Italien
Lazio
Frosinone
Etableret i 1906
Etableret i 1990
Superessiv

Superessiv er en grammatisk kasus, der angiver position oven på et objekt. Ordet er afledt af latin superesse = være over. Det er en lokalkasus i de finsk-ugriske sprog og i nordøstkaukasiske sprog. Den svarer til et præpositionsled, især med præpositionen på.

Grammatik
Kasus
Elativ

Elativ er en grammatisk kasus, der angiver en bevægelses bort fra et sted; ud af. Elativ findes i de finsk-ugriske sprog.

Grammatik
Kasus
Agathorn

Agathorn, dansk rock-band dannet i 1979 og stadig aktiv (2022) Var medvirkende til at skabe Roskildes ry som rock-by i 1980'erne og et af de første danske prog-rock bands.

Medlemmer 
 Henrik Dall, guitar
 Erik Havaleska, trommer
 Morten Bruun Pedersen, bas
 Jan Heidebo, keyboards og vokal

Tidligere medlemmer
 Lars Jensen, keyboards og guitar (1979-1985)
 Jan K. Madsen, guitar (1979-1982)

Bemærkelsesværdige live-acts:
Åbnede Roskilde Festival 1983,
30 års jubilæumskoncert, Gimle Roskilde, 2010, Roskilde Rock Galla 2020

Stil 
Agathorns stil betegnes mest som progressiv rock, i andre kilder beskrevet som symfonisk rock og teksterne er oftest præget af satire og samfundsengagement.

Diskografi 

Albums
 Agathorn, 1981
 Agathorn 3-4, 1987
 Agathorn Live at Gimle, Roskilde 2020

Single
 "The Child Inside", 1982

Referencer

Eksterne henvisninger 
 Agathorn på Discogs
 http://www.progarchives.com/artist.asp?id=7915

Rockgrupper fra Danmark
Progressiv rock
Melker Hallberg

Melker Hallberg (født 20. oktober 1995) er en svensk fodboldspiller, som spiller for Vejle Boldklub i den danske Superliga. Hans foretrukne position er på midtbanen.

Referencer 

Fodboldspillere fra Vejle Boldklub
Dybdeanslag

Et dybdeanslag er et beslag som er fastmonteret bore-, og skruemaskiner og kan indstilles i længden.
Dybdeanslaget hænger ud fra værktøjet med en indstilbar afstand og vil støde ind i boreemnet ved en given længde.
Det gør det mulig at indstille hvor dybt man ønsker at bore.

Værktøj
Anton Antons

Anton Marius Mathias Christian Antons født Petersen (født 20. maj 1859, død 11. april 1920). Han blev kandidat som apoteker i 1881. Antons havde ud over sin farmaceutiske baggrund bl.a. beskæftiget sig med bryggerivirksomhed som laboratorieforstander på Carlsberg og var meget optaget af bakteriologi.

Apoteker og fabrikant 
Anton Antons købte i 1908 sammen med August Kongsted et apotek på Amagertorv 33, som de kaldte Løveapoteket. Nogle år senere grundlagde de Løvens Kemiske Fabrik og præsenterede i 1912 præparatet albyl, der skulle vise sig at blive en stor salgssucces. Hermed udfordrede de den danske apotekerverden og tog samtidig konkurrencen op med store udenlandske medicinfabrikker som Bayer, der ellers dominerede markedet for smertestillende medicin med aspirin. Fra en lille fabrik med tre ansatte udviklede de virksomheden, der i dag hedder LEO Pharma, til et globalt foretagende.

Kilder og henvisninger
 

Farmaceuter fra Danmark
Brylluppet mellem prinsesse Margrethe til Danmark, Tronfølgeren og Henri de Laborde de Monpezat

Brylluppet mellem prinsesse Margrethe til Danmark og Henri de Laborde de Monpezat fandt sted den 10. juni 1967 i Holmens Kirke.

Baggrund 
Prinsessen og Henri de Laborde de Monpezat mødte hinanden en forårsaften til middagsselskab i London i 1965.
Prinsesse Margrethe var på studieophold på London School of Economics og Henri de Laborde de Monpezat var på daværende tidspunkt tredjesekretær ved den franske ambassade i London.
De mødtes flere gange i de følgende uger i festligt lag rundt om i London, men dog aldrig på tomandshånd.

Året efter, i 1966, mødtes de igen ved et bryllup i Skotland, hvor de genopfriske fælles minder, hvorefter deres forhold blev mere seriøst.

Frieri og forlovelse 

Henri friede til prinsesse Margrethe, efter at parret havde tilbragt en weekend sammen omkring Sankthans i 1966, i en hofdames lejlighed i indre København.
Den 5. oktober 1966 blev forlovelsen officielt, hvor de parret viste sig på balkonen på Amalienborg. Forlovelsesringen, som prinsessen fik, havde to store og to mindre brillanter.

Vielsen 
Vielsen mellem brudeparret fandt sted den 10. juni 1967 i Holmens Kirke i København. Parret blev viet af kongelig konfessionarius og biskop Erik Jensen.

Bagefter indgåelsen af ægteskabet blev parret kørt til Amalienborg i en åben karet. Her viste de sig frem på balkonen, hvor flere tusinde mennesker hyldede dem, og ægteskabet blev markeret af 42 kanonskud.

Bryllupsfesten 
Bryllupsfesten blev holdt i pavillon i haven på Fredensborg Slot, hvor 400 gæster deltog.

Referencer

Litteratur 
 Sven Sabroe: Bryllupsbogen, Aalborg, 1967
 Lisbeth Hvidt & Allan Margolinsky: Et ægteskab. 25 år i tekst og billeder, 1992; 

Det danske kongehus
Kongelige bryllupper
Begivenheder i 1967
Søren Bebe

Søren Bebe (født 5. december 1975 i Odense) er en dansk jazzpianist og komponist.

Bebe er uddannet fra Det Jyske Musikkonservatorium i Aarhus og er i dag bosiddende i København. Han har siden 2007 spillet med sin trio Søren Bebe Trio med Anders Mogensen (trommer) og Kasper Tagel (bas).

Bebe har turneret over det meste af Europa og har spillet i USA og i Østen.

Han har flere gange modtaget legater fra Statens Kunstfond.

Diskografi

Som Søren Bebe Trio 
 Searching (2007)
 From out Here (2009)
 A Song For You (2012)
 EVA (2012) med Marc Johnson på bas
 Gone (2014)
 Home (2016)

Som Søren Bebe 
 Music For Ballet & Contemporary Classes (2013)
 Music For Ballet & Contemporary Classes, Vol. 1 (2016)
 Music For Ballet & Contemporary Classes, Vol. 2 (2016)
 Music For Ballet & Contemporary Classes, Vol. 3 - with a Jazz twist (2017)
 Pure Piano Vol. 1 (2016)
 Pure Piano Vol. 2 (2017)
 Music For Tap Dance (2017)
 Christmas Music (For Ballet Class) (2017)
 Jazz Music for Ballet Class (The Songs of George Gerswin) (2018)

Referencer

Eksterne henvisninger 
 Officiel hjemmeside
 Biografi på All About Jazz

Pianister fra Danmark
Jazzmusikere fra Danmark
Komponister fra Danmark
Anders Heine Jensen

Anders Heine Jensen er tidligere administrerende CEO af MTH Group, og før det CEO af BWSC. (Burmeister & Wain Scandinavian Contractor)

Han er uddannet som maskiningeniør.

Privatliv 
Anders bor i Nordsjælland med sin familie, som består af: Bettina Møllemand (hustru) Augusta Jensen, Laurits Jensen og Niels Jensen.

Referencer 

Erhvervsfolk fra Danmark
Mandy Sellars

Mandy Sellars (født den 20. februar 1975 i Lancashire, Storbritannien) er en kvinde med en sjælden genetisk mutation, der har resulteret i ekstraordinær vækst i begge hendes ben.

I 2010 måtte hun få det ene ben amputeret, men hun lever stadig et ganske almindeligt liv.

Referencer 

Personer fra Lancashire
Tiger Tunes

Tiger Tunes var et populært indiepopband fra Danmark. Gruppen blev dannet i 2001, og de distribuerede oprindeligt deres musik via internettet, hvor de udgav to singler fra deres album Forget About the Stupid Rocket Idea!.

I 2003 spillede de på adskillige musikfestivaller i Danmark heriblandt Roskilde Festival, Midtfyns Festival og Smukfest. I 2004 modtog de prisen som "Årets Håb" ved Årets Steppeulv. På trods af denne anerkendelse formåede gruppens senere udgivelser ikke at slå igennem. I 2005 meldte gruppen ud, at de havde sat projektet på pause, og i 2007 meldte de ud, at det var helt slut med bandet.

Medlemmer 
Klaus Hedegaard Nielsen (Mr Q) – Trommer og programmering
Kåre R. Hansen Hansen – Vokal
Kristian Bang Noergaard (Knø) – Guitar
Marie Højlund – Synthesizer og vokal
Lasse Lakken – Bas og synthesizer

Disckografi 
 Forget About the Stupid Rocket Idea! (2004)
 Absolutely Worthless Compared To Important Books (2005)
 Foolio (2005)
 Pancake America (2005)

Referencer

Eksterne henvisninger 
 Myspace
 Orkut Official Community
 Tiger Tunes på Discogs

Rockgrupper fra Danmark
Musikgrupper fra 2001
Ophørt i 2007
De her dage

De her dage er det andet studiealbum af den danske sangerinde og sangskriver Marie Key. Det blev udgivet i 2012 og modtog fem ud af seks stjerner i musikmagasinet GAFFA.

Spor 
 "Landet" - 3:28
 "Ryg Mod Ryg" - 2:54
 "Crowd" - 3:57
 "Festens Bedste Gæst" - 2:53
 "Uden Forsvar" - 2:55
 "Uopnåelig" - 3:53
 "Let Som En Fjer" - 3:24
 "Skagen" - 1:26
 "Et Aftalt Spil" - 3:59
 "På Farten" - 3:51
 "De Her Dage" - 3:24

Referencer

Eksterne henvisninger 
 De her dage på Discogs

Album fra 2012
Popalbum fra Danmark
Gulen (Bremanger)

Gulen er en fjord i Bremanger kommune i Vestland fylke i Norge. Fjorden går fra sydøstbredden af strædet Frøysjøen mod øst, og deler sig i tre fjordarme: Nordgulen, Midtgulen, og Sørgulen. Fjorden er op til 12 km lang, og ved bunden af Nordgulen ligger industribyen Svelgen som også er administrationsby i Bremanger kommune.  Svelgselva er et af de primære tilløb til fjorden.

Referencer 

 Gulen på Norgeskart.no fra Statens kartverk

Fjorde i Vestland
Bremanger
I byen igen

I byen igen er det andet studiealbum af den danske sangerinde og sangskriver Marie Key. Det blev udgivet i 2011 og modtog fire ud af seks stjerner i musikmagasinet GAFFA.

Spor 
 "Mere Snak - Mindre Musik" - 3:28
 "Se Nu Herhen" - 3:09
 "Vi To" - 4:14
 "Partners In Crime" - 4:07
 "Stå Op" - 2:40
 "Er Du Okay?" - 3:29
 "Man Må Ikke Lege Med Folk" - 2:56
 "Tabt Mit Hjerte" - 3:00
 "Øster Søgade" - 3:21
 "Hun Er I Byen Igen" - 4:10
 "Hvorfor Male Dagen Mørk?" - 2:31

Referencer

Eksterne henvisninger 
 I byen igen på Discogs

Album fra 2011
Popalbum fra Danmark
Republic Records

Republic Records er et amerikansk pladeselskab. Det blev grundlagt af Avery Lipman og Monte Lipman, som et selvstændigt mærke i 1995, og er en underafdeling af Universal Music Group (UMG). Erhvervet af UMG i 2000, var det i første omgang et aftryk af Universal/Motown Records-gruppen. Mærket blev omdøbt til Universal/Republic efter at en omlægning i 2006, og det blev re-branded som Republic Rekords i 2012.

Virksomheden har sit hovedsæde i New York. Blandt artisterne i selskabet findes Nicki Minaj, Ariana Grande, Black Sabbath, Greta Van Fleet, Black Veil Brides, Andy Black, Drake, Hailee Steinfeld, Jessie J, Lil Wayne, Lorde, Post Malone, The Weeknd, Florence and the Machine, 3 Doors Down, DNCE, Liam Payne, og (tidligere) Owl City og Colbie Caillat. Selskabet ejer country-musik datterselskab Republic Nashville, som omfatter Florida Georgia Line, The Band Perry og Eli Young Band.

Referencer 

Pladeselskaber fra USA
Virksomheder i New York City
Etableret i 1995